Rosanna Lints
Rosanna Lints (sündinud 5. mail 1995) on eesti poplaulja. Ta oli telesaate "Eesti otsib superstaari" neljanda hooaja finalist ja sai kolmanda koha. Eesti kõigi superstaarisaate hooaegade noorim finalist, 15-aastane Rosanna jõudis lõppvõistlusele Pärnus toimunud eelvoorust. Finaali saatsid kohtunikud ta 27. märtsil 2011 "tütarlaste nädala" 1. stuudiovoorust, kus ta esitas Christina Aguilera laulu "Ain't No Other Man". Loo juures meeldis kohtunikele Lintsi hääle ja esituse võimsus. Rosanna Lints on tegelenud laulmisega Pärnu Kunstide Majas.